Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, COVID-19a dela-eta etxebizitzen errentarientzako dirulaguntzei buruzkoa. Galdera 2021eko martxoaren 12ko 35. Nafarroako Parlamentuko Aldizkari Ofizialean argitaratu zen.

Iruñean, 2020ko apirilaren 9an

Lehendakaria: Unai Hualde Iglesias

ERANTZUNA

EH Bildu talde parlamentarioari atxikitako foru parlamentari Maiorga Ramírez Erro jaunak 10-21/PES-00118 zenbakiko galdera idatzia egin du. Honen bidez, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

- Aurrekontuen, Ondarearen eta Politika Ekonomikoaren zuzendari nagusiaren abenduaren 29ko 742/2020 Ebazpenean aipatzen diren dirulaguntzak, COVID-19a dela-eta etxebizitzen errentariek jasotzen dituztenak, dirulaguntzarako eskubidea duten babes ofizialeko etxebizitzetako errentariei 2020ko apirilerako, maiatzerako eta ekainerako onartutako igoera bereziaren isla dira, % 75eko dirulaguntza onartu baitzen horientzat.

Hori guztia bat dator Koronabirusaren (COVID-19) osasun krisiak eragindako inpaktuari aurre egiteko premiazko neurriak onesten dituen apirilaren 6ko 7/2020 Foru Legearen 12.2 artikuluarekin:

“12. artikulua. Etxebizitza babestuetako errentarientzako dirulaguntzak.

1. Alokairu Poltsan sartutako etxebizitzen edo etxebizitza babestuen errentamendu kontratuetako titularrei ematen zaizkien dirulaguntzak automatikoki berrituko dira, betiere 2020ko apirilaren 1etik ekainaren 30era eskatu behar diren kasuetarako.

2. Aurrekoa gorabehera, 2020ko martxoaren 31n dirulaguntza baten onuradun ziren familia-unitateen edo pertsonen kasuan, kasu guztietan aitortuko den dirulaguntza-portzentajea errentaren % 75ekoa izanen da, 2020ko apirilaren 1etik ekainaren 30era arteko aldirako.”

- 1.708 errentari izan ziren neurri horren onuradun, norbanakoak zein familiak. Haietatik 413k % 25eko dirulaguntza jasotzen zuten lehen, eta 1.295ek % 50eko dirulaguntza jasotzen zuten lehen.

Batez beste, neurriaren aurretik, hilean 206,88 euroko dirulaguntza ematen zen, eta neurria ezarri ondoren hilean 352,77 euroko dirulaguntza eman zen hiru hilabete horietan.

Herriaren arabera:

HERRIA ONURADUNAK

Ablitas 3

Altsasu 6

Antsoain 24

Agoitz 6

Arguedas 4

Artika 5

Aiegi 1

Barañain 20

Berbintzana 9

Beriain 16

Berriogoiti 7

Berriozar 66

Burlata 37

Burutain 1

Cadreita 2

Caparroso 3

Cárcar 5

Zarrakaztelu 16

Cascante 16

Castejón 15

Cintruénigo 42

Zizur Txikia 2

Corella 16

Cortes 14

Doneztebe 7

Lizarra 7

Fitero 4

Fustiñana 12

Uharte 4

Irurtzun 7

Lekunberri 1

Lerin 1

Martzilla 3

Mélida 5

Mendigorria 1

Milagro 10

Murchante 44

Muru-Asterain 1

Mutiloa 4

Noain 5

Orkoien 7

Iruña 856

Arrada 1

Ribaforada 21

Sarriguren 195

Tafalla 12

Tutera 112

Valtierra 1

Alesbes 15

Atarrabia 21

Zizur Nagusia 14

Zudairi 1

Orokorra, guztira 1.708

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2021eko apirilaren 8an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena